Xellug: PN / Lemin: Miguela Xuereb .td_uid_2_6136290934b68_rand.td-a-rec-img{text-align:left}.td_uid_2_6136290934b68_rand.td-a-rec-img img{margin:0 auto 0 0} Il-Prim Ministru u Mexxej tal-Partit Laburista Robert Abela għadu iżjed popolari mill-partit tiegħu, filwaqt li l-Kap tal-Oppożizzjoni u tal-Partit Nazzjonalista Bernard Grech huwa ferm inqas popolari mill-partit tiegħu. Il-Partit Nazzjonalista donnu naqqas mid-distakk permezz ta' dawk il-votanti li mhumiex deċiżi lil min se jivvutaw. Dan ħareġ mill-aħħar stħarriġ ippubblikat mill-MaltaToday illum wara xahrejn, jiġifieri hu l-ewwel stħarriġ tal-gazzetta wara li ġie ppubblikat ir-rapport tal-inkjesta pubblika fid-29 ta' Lulju. L-istħarriġ wera li s-sejbiet tal-inkjesta pubblika fuq l-assassinju tal-ġurnalista Daphne Caruana Galizia qajla xekklu l-prospetti elettorali tal-Partit Laburista, iżda l-istħarriġ identifika wkoll bidla potenzjali fost il-votanti indeċiżi, li jaf jivvutaw għall-Partit Nazzjonalista. Imqabbel mal-istħarriġ li sar f'Lulju, jidher li s-sitwazzjoni ma nbidlitx wisq għaż-żewġ partiti. Id-distakk ma naqasx wisq, iżda qed jiffavorixxi aktar lill-Partit Laburista. Il-konklużjonijiet tal-inkjesta pubblika Inkjesta pubblika: L-Istat responsabbli għall-assassinju ta' Daphne Dawk li ddikjaraw li jekk issir elezzjoni għada jivvutaw lill-Partit Laburista naqsu b'1.1% għal 43.9%, filwaqt li dawk li jivvutaw lill-Partit Nazzjonalista naqsu b'1.3% għal 31.1%. L-appoġġ għall-ADPD baqa' fejn kien, b'1.2%, filwaqt li l-proporzjon ta' dawk li qalu li mhux se jivvutaw żdied għal 12.4%. Id-9.9% li ma jafux lil min jivvutaw jekk issir elezzjoni mil-lum għal għada kienu aktar miġbudin lejn il-Partit Nazzjonalista, u dan wassal lill-MaltaToday biex tikkalkula li jekk issir elezzjoni għada, il-PL jirbaħ b'xi 33,400 vot. Skont il-ġurnal, id-distakk bejn iż-żewġ partiti jidher li naqas b'6,000 mill-aħħar stħarriġ 'l hawn. Il-fiduċja fil-Prim Ministru Robert Abela baqgħet b'saħħitha, billi għadu fdat minn 51.1% tal-parteċipanti fl-istħarriġ. Min-naħa l-oħra, Grech jitqies affidabbli minn 29.5% tal-parteċipanti fl-istħarriġ, u b'hekk il-fiduċja fih naqset b'0.9 punti fl-aħħar xahrejn. L-istħarriġ, li sar bejn il-25 t'Awwissu u t-2 ta' Settembru u li ħadu sehem fih 651 persuna, hu stmat li fih varjazzjoni fl-istatistika ta' 4.9%. Ġimgħa ilu Il-PM ikabbar il-popolarità u l-PN inaqqas id-distakk – stħarriġ L-istħarriġ tal-opinjoni pubblika ppubblikat mis-Sunday Times il-ġimgħa li għaddiet wera li l-Partit Nazzjonalista naqqas id-distakk mal-Partit Laburista bi 3%. Fl-istess ħin, il-fiduċja tal-elettorat fil-Prim Ministru Robert Abela żdiedet b'4.1%. L-istħarriġ wera wkoll li d-distakk fil-popolarità bejn iż-żewġ kapijiet ewlenin hu ta' 33%. Apparti hekk, l-istħarriġ indika li jekk issir elezzjoni mil-lum għal għada, il-Partit Laburista jakkwista 53.81% tal-voti kontra l-44.9% li jikseb il-Partit Nazzjonalista. Aqra wkoll 16% jiddispjaċihom ta' kif ivvutaw fl-2017 – stħarriġ .td_uid_3_61362909351e3_rand.td-a-rec-img{text-align:left}.td_uid_3_61362909351e3_rand.td-a-rec-img img{margin:0 auto 0 0}